রওনক আফরোজ, সিকৃবিঃ একটি মানুষও যেনো নিজের রক্তের গ্রুপ সম্পর্কে অজ্ঞাত না থাকে সে উদ্দেশ্যকে সামনে রেখে গত শনিবার বাঁধন সিলেট কৃষি বিশ্ববিদ্যালয় ইউনিট এর পক্ষ থেকে একটি ব্লাড গ্রুপিং ক্যাম্পেইন এর আয়োজন করা হয়। ব্লাড গ্রুপিং ক্যাম্পেইনটি আয়োজন করা হয় দক্ষিণ সুরমা উপজেলার শ্রীরামপুর এলাকায় অবস্থিত সিরাজ উদ্দিন আহমেদ একাডেমীতে। মূলত শিশু কিশোরদের নিজের রক্তের গ্রুপ সম্পর্কে সচেতন করার লক্ষ্যে আয়োজিত করা হয় ক্যাম্পেইনটি, যেখানে প্রথম থেকে দশম শ্রেণী পর্যন্ত শিশুদের স্বতঃস্ফূর্ত অংশগ্রহণ ছিল অবাক করার মত । বিদ্যালয়ের প্রধান শিক্ষক ও অন্যান্য শিক্ষক শিক্ষিকা যথাসম্ভব সাহায্য সহযোগিতা করেন যা তাদের কাজকে আরো সহজ করে দেয়।